108 



Tand paa hver Side af 6. Haleleds Bagkant. Øjnene store; 

 et lille Biøje ovenpaa Stilken af hvert af de store. Føle- 

 hornene lange; 2. Par indtil 4 Gange saa lange som hele 

 Dyret, men mangler næsten altid Spidsen. 3. Par Kæbe- 

 fødder lidt længere end 1. Par Ben og mangler Ydergrenen. 

 De to Ben af 2. Par er forskellige; højre Ben kortest, 

 men dets Klosaks størst. Leddet indenfor Klosaksen har i 

 højre Ben omtrent 25, i venstre Ben omtrent 50 Ringe. 

 Benene af 3.-5. Par lange; der er Torne paa Undersiden 

 af tredjeinderste Led. Antennepladens Tand naar ikke 

 saa langt frem som selve Pladens forreste Del. Farven 

 mer eller mindre dybt rød; paa hver Side af Skjoldet en 

 sort Længdestribe med en gullig Plet oven over. Ingen 

 skraa Farvestreger hen ad Siden. De lange Følehorn har 

 brede, hvide og røde Ringe. Øjnene dybt sorte. 



Hører til de allerstørste Rejer: 9 kan blive 165 mm 

 lang (lige saa stor som Flodkrebsen), c? 120 mm. Paa et 

 Eksemplar paa 157 mm er Skjoldet 67 mm, hvoraf de 40 

 falder paa Pandetornen. 



En væsenlig arktisk Art, der forekommer fra Grøn- 

 land og Franz Josefs Land ned til Massachusetts og Vester- 

 havet; ogsaa i det nordlige Stillehav. Findes langs hele 

 den norske Kyst, mest i Fjorde med Dybder fra 100 — 700 m 

 og paa al Slags Bund. Lever hyppigst i Vand paa +6° C. 

 og med en Saltholdighed af 3,5 "^/o- I Skagerak og flere 

 Steder i og ved Kristianiafjord lever den i saa stor Mængde, 

 at den stedvis (især Drammen, Svelvik ved Drammens- 

 fjord, Brevik ved Porsgrund) er Genstand for et vigtigt 

 Fiskeri, der drives med Trawl eller med cirkelrunde 

 Sænkenet med Madding. Fiskeriet begyndte 1898, da den 

 omtrent samtidig blev fundet i umaadelige Mængder ved 

 Bohuslån af Dr. Joh. Petersen og i Kristianiafjord af Dr. 

 Hjort, Lederne af henholdsvis den danske og den norske 

 videnskabelige Fiskeriundersøgelse, og efter denne Op- 

 dagelse har Fiskeriet taget saa stærk Fart, at det allerede 

 1902 havde en Værdi af 200,000 Kr. Det største Fiskeri 

 finder Sted paa 100—200 m, men ikke faa fanges endog 

 paa 40 m. I de sidste Aar har man arbejdet paa at frem- 

 stille Konserves af Rejerne. I det allernordligste Norge 

 skal de spille en Rolle som Føde for Torsk og bruges 

 desuden som Agn. Ses ofte hos Fiskehandlerne i Køben- 

 havn. 



